கேள்வி: அமித் யோரன் - தொழில் வாழ்க்கை பற்றி விளக்கவும்.
பதில்: 1998-ஆம் ஆண்டு ஏப்ரலில், டாட்-காம் பபுள் இருந்த போது, தனது இரண்டு சகோதரர்கள் மற்றும் டிம் பெல்ச்சருடன் சேர்ந்து, யோரன் ரிப்டெக் என்ற நிறுவனத்தை நிறுவினார். இந்நிறுவனம் 1999 ஆம் ஆண்டு திசம்பரில் செயல்படத் தொடங்கியது. கொலம்பியா கேபிடல், பிராவிடன்ஸ் ஈக்விட்டி மற்றும் பிராட்வியூ கேபிடல் ஆகியவற்றிலிருந்து $45 மில்லியன் துணிகர மூலதனத்தைத் திரட்டியது. இந்நிறுவனம் ஆகத்து 2002 இல் சைமண்டெக்கிற்கு (இப்போது ஜெனரல் டிஜிட்டல்) 145 மில்லியன் டாலர் ரொக்கத்திற்கு விற்கப்பட்டது. செப்டம்பர் 2003 இல், இவர் அமெரிக்க உள்நாட்டு பாதுகாப்புத் துறையில் புதிதாக உருவாக்கப்பட்ட தேசிய சைபர் பாதுகாப்புப் பிரிவின் இயக்குநராக நியமிக்கப்பட்டார். அங்கு, கணினி நச்சுநிரல் மற்றும் வலைத் தாக்குதல்கள் குறித்து எச்சரிக்கைகளை அனுப்பும் சைபர் எச்சரிக்கை முறையை உருவாக்குவதை இவர் மேற்பார்வையிட்டார். 2004 அக்டோபரில் திடீரென தனது பதவியிலிருந்து விலகினார். சனவரி 2006 இல், இவர் இன்-க்யூ-டெல் நிறுவனத்தின் தலைமை நிர்வாக அதிகாரியாக நியமிக்கப்பட்டார். இந்தப்பதவியில் நான்கு மாதங்களுக்கும் குறைவான காலத்திற்குப் பிறகு 2006-ஆம் ஆண்டில் பதவி விலகினார். அந்த நேரத்தில், இவர் ''டிரஸ்ட் டிஜிட்டல்'', ''கெய்டன்ஸ் சாஃப்ட்வேர்'', ''கார்டியம்'' ஆகியவற்றின் இயக்குநர்கள் குழுவில் உறுப்பினராக இருந்தார். நவம்பர் 2006 இல், இவர் ''நெட்விட்னஸின்'' தலைமை நிர்வாக அதிகாரியாக நியமிக்கப்பட்டார். அக்டோபர் 2014 இல், யோரன் ''ஆர்எஸ்ஏ''வின் தலைவராக நியமிக்கப்பட்டார். ஜனவரி 2017 முதல், இவர் ''டெனேபிள் இன்க்'' நிறுவனத்தின் தலைமை நிர்வாக அதிகாரியாக நியமிக்கப்பட்டார். ஆகஸ்ட் 2023 இல், ''மைக்ரோசாப்ட்'' அசூரில் பூஜ்ஜிய நாள் பாதிப்பு இருப்பதை வெளிப்படுத்திய பின்னர் மைக்ரோசாப்ட் தனது வாடிக்கையாளர்களை ஆபத்தில் ஆழ்த்தியதாக இவர் குற்றம் சாட்டினார்.
கேள்வி: அமித் யோரன் - தனிப்பட்ட வாழ்க்கை, இறப்பு பற்றி விளக்கவும்.
பதில்: யோரன் கேத்தரின் லோட்ரியோன்ட்டை மணந்தார், இத்தம்பதியினருக்கு இரட்டையர்கள் உட்பட மூன்று குழந்தைகள் இருந்தனர். யோரன் சனவரி 3,2025 அன்று தனது 54 வயதில் புற்றுநோயால் இறந்தார்.